钦定古今图书集成/历象汇编/庶征典/第021卷 > 南齐
## 钦定古今图书集成/历象汇编/庶征典/第021卷 > 南齐

### 高帝建元元年六月日有珥抱十二月日晕

按《南齐书高帝本纪》，不载　按《天文志》，“建元元年六
月甲申，日南北两珥，西有抱，黄白色。十二月未时，日
晕匝，黄白色。至申乃消散。”

二年闰正月乙酉，日黄赤无光，至暮。九月甲午朔，日
蚀。

按《本纪》不载，　《按志》云云。

三年七月己未朔，日蚀。

按《本纪》不载，　《按志》云云。

四年十一月午时，日色赤黄，无光，至暮。

按《本纪》不载。　按《志》在箕宿。

### 武帝永明元年十二月乙巳朔日蚀

按《本纪》不载，　《按志》云云。

二年正月，日晕。十一月，日生背。

按《本纪》不载。　按志，“正月丁酉，日交晕再重，十一月
辛巳，日东北有一背。”

三年二月，日晕生珥。十一月，日有背。

按《本纪》不载。　按《志》，“二月丁卯，日有半晕，晕上生一
珥。十一月庚寅，日西北有一背。”

四年正月日生珥背。五月日晕白虹贯日。十二月日
生直背。

按《本纪》不载。　按《志》，“正月辛巳，日南北各生一珥，又
生一背。五月丙午，日晕再重，仍白虹贯日，在东井度。”
十二月辛未，日西北生一直，黄白色。戊寅，日北生一
背，青绛色。

五年八月日生珥。十一月日晕虹抱珥直背。

按《本纪》不载。　按志，“八月己卯，日东南生一珥，并青
绛色，十一月丁亥，日出高三竿，朱色赤黄，日晕，虹抱
珥直背。”

六年二月日生珥背。三月日晕外有虹贯之。

按《本纪》不载。　按《志》，“二月丁巳，日东北生黄色，北有
一珥，黄赤色，久久并散。庚申，日西有一背，赤青色，东
西生一直，南北各生一珥，并黄白色。三月甲申，日于
云中薄半晕，须臾过匝，日东南晕，外有一直，并黄色，
壬辰，日晕，须臾，日西北生虹贯日中。”

七年十月，日生背。

按《本纪》不载。　按《志》，“十月癸未日东北生一背，青赤
色，须臾消。”

八年六月日生珥。十一月日半晕生珥。

按《本纪》不载。　按《志》，“六月戊寅，日于苍白云中南北
各生一珥，青黄绛杂色，泽润，并长三尺许，至巳午消。
十一月己亥，日半晕南面不匝，日东西带晕，各生珥，
长三尺，白色珥各长十丈许，正冲日，久久消散，背因
成重晕，并青绛色。”

九年正月，日晕，生抱珥，白虹贯日。

按《本纪》不载。　按《志》，“正月甲午，日半晕，南面不匝，北
带晕，生一抱，东西各生一珥，抱北又有半晕抱珥，并
黄色，北又生白虹贯日，久久消散。”

十年十月癸未朔，日有蚀之。

按《本纪》不载。　按《志》，“十月二日癸未朔，加时在午之
半度到未初，晃日始蚀，亏起西北角蚀十分之四，申
时光色复还。”

### 郁林王隆昌元年正月日晕生直五月甲戌朔日有蚀之

按《本纪》不载。　按志，“正月壬戌，日于云中晕，南北带
晕，各生一直，同长一丈，须臾消。五月甲戌合朔，巳时，
日蚀三分之一，午时，光复还。”

### 明帝建武元年十一月壬申朔日有蚀之

按《本纪》不载，　《按志》云云。

### 东昏侯永元元年正月丙申朔日有蚀之十二月乙酉日中有三黑子

按《本纪》不载，　《按志》云云。